Το **Παγκόσμιο Κύπελλο Ποδοσφαίρου του 1970** ήταν το 9ο Παγκόσμιο Κύπελλο Ποδοσφαίρου. Διεξήχθη στην Πόλη του Μεξικού, την Πουέμπλα, την Τολούκα, τη Γουαδαλαχάρα και το Λεόν από τις 31 Μαΐου ως τις 21 Ιουνίου και έμελλε να περάσει στην ιστορία ως το καλύτερο και το θεαματικότερο που έχει γίνει στην ιστορία του αθλήματος. Ήταν το πρώτο Παγκόσμιο Κύπελλο που μεταδόθηκε από την τηλεόραση έγχρωμο, σε όσα κράτη ήταν τότε διαθέσιμο τέτοιο σήμα. Η τηλεοπτική κάλυψη δεν ήταν ιδιαίτερα ευνοϊκή για τους παίκτες, καθώς λόγω απαίτησης των καναλιών της Ευρώπης (λόγω της διαφοράς ώρας με την Ευρώπη), πολλοί αγώνες έγιναν κάτω από τη μεσημεριάτικη ζέστη, μέσα στο καλοκαίρι. Ήταν επίσης το πρώτο Παγκόσμιο Κύπελλο όπου χρησιμοποιήθηκαν κίτρινες και κόκκινες κάρτες, καθώς και το πρώτο στο οποίο επιτράπηκε η αντικατάσταση παίκτη (για την ακρίβεια δύο παικτών) κατά τη διάρκεια των αγώνων.

Επιλογή διοργανωτή
------------------

Για την διοργάνωση του 1970 δήλωσαν ενδιαφέρον δύο χώρες, η Αργεντινή και το Μεξικό. Στην τελική ψηφοφορία, που έγινε στο Τόκιο της Ιαπωνίας, το Μεξικό κατάφερε να συγκεντρώσει τις περισσότερες ψήφους και ανάλαβε την διοργάνωση του Παγκοσμίου Κυπέλλου 1970.

| Αποτελέσματα ψηφοφορίας |
| --- |
| Χώρα | 1ος Γύρος |
| Μεξικό Μεξικό  | **56** |
| Αργεντινή Αργεντινή  | 32 |
|

Προκριματικά
------------

Στα προκριματικά του Παγκοσμίου Κυπέλλου 1970 συμμετείχαν 75 εθνικές ομάδες και διαγωνίστηκαν για τις 16 θέσεις που δόθηκαν για την τελική φάση του Παγκοσμίου Κυπέλλου. Οι δύο από τις 16 θέσεις καλύφθηκαν από την προηγούμενη νικήτρια Αγγλία και το Μεξικό ως διοργανώτρια χώρα. Για πρώτη φορά στην διοργάνωση συμμετείχαν το Μαρόκο, το Ισραήλ και το Ελ Σαλβαδόρ, η πρώτη ομάδα της Κεντρικής Αμερικής (ανήκει στην Συνομοσπονδία ΚΟΝΚΑΚΑΦ) που προκρίθηκε σε τελική φάση Παγκοσμίου Κυπέλλου.

### Ο «Πόλεμος του Ποδοσφαίρου»

Τα προκριματικά του Παγκοσμίου Κυπέλλου σημαδεύτηκαν από τον επονομαζόμενο «Πόλεμο του Ποδοσφαίρου». Ελ Σαλβαδόρ και Ονδούρα διεκδίκησαν την πρόκρισή τους στα τελικά της διοργάνωσης σε αγώνες μπαράζ. Καταπιεσμένα πάθη και μίση που επί δεκαετίες δίχαζαν αυτές τις δύο κεντροαμερικανικές χώρες ξέσπασαν. Η Ονδούρα νίκησε 1-0 στην έδρα της, αλλά έχασε με 3-0 στο Ελ Σαλβαδόρ. Το σκληρό παιχνίδι των ποδοσφαιριστών συνοδεύθηκε από ταραχές και ξυλοδαρμούς των Σαλβαδοριανών μεταναστών στην Ονδούρα, για να εξελιχθεί σε αλυσίδα συνοριακών επεισοδίων. Η FIFA αποφάσισε να γίνει νέος αγώνας μπαράζ στο ουδέτερο Μεξικό. Το Ελ Σαλβαδόρ νίκησε με 3-2 και, την επόμενη μέρα, ο στρατός του εισέβαλε στην Ονδούρα. Μέσα σε τέσσερις μόλις ημέρες 3.000 άνθρωποι έχασαν τη ζωή τους, 6.000 τραυματίστηκαν και άλλοι 100.000 έμειναν άστεγοι. Χρειάστηκε η εσπευσμένη δραστηριοποίηση του Οργανισμού Αμερικανικών Κρατών για να δοθεί τέλος σ´ αυτή την αιματοχυσία που αποκλήθηκε «Πόλεμος του Ποδοσφαίρου».

Οι ομάδες
---------

Οι 16 ομάδες που εξασφάλισαν την συμμετοχή τους στην τελική φάση του Μουντιάλ 1970 είναι οι εξής:

|  |  |
| --- | --- |
| Αφρική (CAF)
 Μαρόκο 
Ασία (AFC) και Ωκεανία (OFC)
 Ισραήλ
Βόρεια Αμερική (CONCACAF)
Ελ Σαλβαδόρ Ελ Σαλβαδόρ  
Μεξικό Μεξικό 
Νότια Αμερική (CONMEBOL)
 Περού  
Βραζιλία Βραζιλία  
 Ουρουγουάη  | Ευρώπη (UEFA)
Αγγλία Αγγλία  
 Ρουμανία 
Βέλγιο Βέλγιο  
Βουλγαρία Βουλγαρία  
Τσεχοσλοβακία Τσεχοσλοβακία  
 Ιταλία 
 Σουηδία 
Σοβιετική Ένωση Σοβιετική Ένωση  
Δυτική Γερμανία Δυτική Γερμανία  |

Στάδια
------

Για την τελική φάση χρησιμοποιήθηκαν τα εξής 5 στάδια:

| Γουδαλαχάρα | Λεόν | Πόλη του Μεξικού | Πουέμπλα | Τολούκα |
| --- | --- | --- | --- | --- |
| Στάδιο Χαλίσκο | Στάδιο Νου Καμπ | Στάδιο Αζτέκα | Στάδιο Κουαουτέμοκ | Στάδιο Νεμέσιο Ντίες |
|  |  |  |  |  |

Διαιτητές
---------

|  |  |
| --- | --- |
| Αφρική* Αλί Καντίλ
* Σεγιούμ Ταρέγκν

Ασία* Άμπραχαμ Κλάιν

Βόρεια Κεντρική Αμερική και Καραϊβική* Αμπέλ Αγκιλάρ Ελισάλδε
* Ντιέγο ντε Λέο
* Χένρι Λαντάουερ

Νότια Αμερική* Άνχελ Νορμπέρτο Κοερέσα
* Αντόνιο ντε Μοράις
* Ραφαέλ Ορμασάμπαλ
* Αρτούρο Γιαμασάκι
* Ραμόν Μπαρρέτο
 | Ευρώπη* Φέρντιναντ Μάρσαλ
* Βιτάλ Λορό
* Ρούντι Γκλέγκνερ
* Τζακ Τέιλορ
* Ροζέρ Μασέν
* Αντόνιο Σμπαρντέλλα
* Λάουρενς βαν Ράβενς
* Αντόνιο Ριμπέιρο Σαλντάνια
* Αντρέι Ραντουλέσκου
* Μπομπ Ντέιβιντσον
* Ορτίθ ντε Μεντίμπιλ
* Τόφικ Μαχράμοφ
* Ρούντολφ Σόυρερ
* Κουρτ Τσένσερ
 |

Οι αγώνες της διοργάνωσης
-------------------------

Πολλοί είχαν εκφράσει την αντίθεσή τους για την ανάληψη της διοργάνωσης από το Μεξικό, λόγω της μεγάλης ζέστης, του μεγάλου υψομέτρου και του αραιού οξυγόνου, κάτι που αρχικά φάνηκε στον πρώτο αγώνα μεταξύ Μεξικού και Σοβιετικής Ένωσης που έληξε ισόπαλο χωρίς τέρματα. Παρόλα αυτά, το Παγκόσμιο Κύπελλο του Μεξικού αναδείχθηκε ως το πιο θεαματικό και χορταστικό στην ιστορία του θεσμού. Το Κύπελλο κατέκτησε η εθνική ομάδα της Βραζιλίας, η οποία περιελάμβανε στη σύνθεσή της τους Πελέ, Ριβελίνο, Τοστάο, Ζαϊρζίνιο και Ζέρσον, ονομαζόμενη η «ομάδα των πέντε δεκαριών». Ο προπονητής Μάριο Ζαγκάλο που ανέλαβε την ομάδα δυόμισι μήνες πριν την έναρξη της διοργάνωσης εφάρμοσε σύστημα που έμοιαζε περισσότερο σε 4–3–3. Ποδοσφαιριστές που με την βοήθεια και των Φέλιξ Μιέλι Βενεράντο, Κάρλος Αλμπέρτο Τόρες, Κλοντοάλντο, Εβεράλντο, Μπρίτο, Πιάτσα, Μάρκο Αντόνιο, Μιράντα, Πάουλο Σέζαρ, Εντού και Φοντάνα οδήγησαν τη Βραζιλία στην κατάκτηση του τρίτου στην ιστορία της Παγκοσμίου Κυπέλλου. Οι 16 Βραζιλιάνοι έπαιξαν βασικό ρόλο στο θέαμα της διοργάνωσης. Γιατί και οι αναπληρωματικοί (και πολλοί άλλοι Βραζιλιάνοι, που δεν κρίθηκαν ικανοί για να επανδρώσουν την περίφημη αυτή ομάδα) θα μπορούσαν να ήταν βασικοί σε οποιαδήποτε άλλη εθνική ομάδα του κόσμου. Επιπλέον, η πλειοψηφία των αναπληρωματικών ήταν πολύ νέοι, με πέντε από αυτούς να είναι κάτω των 21 ετών. Η ομάδα αυτή θεωρείται ευρέως ως η καλύτερη που έχει αγωνιστεί ποτέ στο θεσμό. Επιδεικνύοντας το επιθετικό της ταλέντο, η Βραζιλία το έφθασε σχεδόν στο σημείο όπου η αφέλεια αντικαθιστά τη ρεαλιστική επιθυμία για νίκη. Πράγματι, ακολούθησαν τη γραμμή που διασχίζει τον ιδεαλισμό και τον ρεαλισμό, επιλέγοντας να κερδίσουν, αλλά κάνοντάς το με απαράμιλλο τρόπο.

Οι «καριόκας» νικώντας στον τελικό την Ιταλία με 4-1 πήραν το Κύπελλο Ζυλ-Ριμέ (έτσι ονομαζόταν τότε η διοργάνωση προς τιμήν του Γάλλου εμπνευστή της) στη Βραζιλία, στα γραφεία της Βραζιλιάνικης Ποδοσφαιρικής Ομοσπονδίας. Από εκεί κλάπηκε στις 20 Δεκεμβρίου 1983 και δεν βρέθηκε ποτέ πια. Το τρόπαιο στη συνέχεια (ξεκινώντας από το Παγκόσμιο Κύπελλο του 1974) αντικαταστάθηκε από το σημερινό Κύπελλο FIFA.

Η ομάδα της Βραζιλίας, νικήτρια του Παγκοσμίου Κυπέλλου του 1970, θεωρείται από πολλούς διακεκριμένους σχολιαστές ως η καλύτερη ποδοσφαιρική ομάδα όλων των εποχών σε μια διοργάνωση.
Το μεγάλο υψόμετρο και η συχνά υπερβολική ζέστη, εκ προοιμίου δεν ευνοούσαν τους Ευρωπαίους, αλλά τους Λατινοαμερικανούς. Έτσι, και με δεδομένη την ποδοσφαιρική αξία των παικτών που συγκροτούσαν την ομάδα της Βραζιλίας, όλα συνηγορούσαν στο να χαρακτηριστεί η Βραζιλία το μεγάλο φαβορί για την κατάκτηση του τίτλου. Το παράξενο είναι ότι η Βραζιλία πριν να φθάσει στο Μεξικό, πέρασε από πολλές «αναταράξεις». Ο μέχρι τρεις μήνες πριν την έναρξη της διοργάνωσης προπονητής Ζοάο Σαλντάνια μετά από μία εντός έδρα ήττα από την Αργεντινή (η οποία απέτυχε να προκριθεί στη διοργάνωση του 1970) ήρθε σε ρήξη με ορισμένους παίκτες, μεταξύ των οποίων και ο Πελέ, απειλώντας ότι δεν θα τον συμπεριλάβει στην αποστολή. Στο τελευταίο φιλικό επί βραζιλιάνικου εδάφους τον άφησε στον πάγκο, προκαλώντας έντονες αντιδράσεις.

Όμως, λίγο καιρό πριν από το Παγκόσμιο Κύπελλο, η ομοσπονδία της χώρας αντικατέστησε τον Σαλντάνια με τον Μάριο Ζαγκάλο, τον αριστερό ακραίο επιθετικό της εθνικής στους θριάμβους του 1958 και του 1962. Ο Ζαγκάλο εθεωρείτο ένας από τους εξυπνότερους ποδοσφαιριστές που είχε αναδειχθεί. Θα αποδείκνυε την ευφυΐα του και στον πάγκο της «σελεσάο». Πίστευε ότι στην εθνική ομάδα πρέπει να αγωνίζονται οι καλύτεροι παίκτες, ακόμη και αν οι επιλογές φαίνονται περίεργες. Κάλεσε, λοιπόν, πέντε «δεκάρια», που στους συλλόγους τους ήταν οργανωτές: Πελέ, Τοστάο, Ζέρσον, Ζαϊρζίνιο και Ριβελίνο. Με τον τρόπο αυτό συγκρότησε μία απίθανων επινοήσεων και παραγωγικότητας επιθετική πεντάδα. Η λογική των Βραζιλιάνων ήταν απλή: «Να πετύχουμε ένα γκολ περισσότερο απ' όσα θα δεχθούμε». Γνωρίζοντας τις ιδιαίτερες συνθήκες του Μεξικού, προσοχή δόθηκε στον τομέα της φυσικής κατάστασης, με την ομάδα να πηγαίνει αρκετά νωρίτερα στο Μεξικό και προπονήθηκε σε υψόμετρο, κάτι που φάνηκε και στους αγώνες, με 12 από τα 19 τέρματα να επιτυγχάνονται στο δεύτερο ημίχρονο (όταν οι παίκτες των άλλων ομάδων άρχιζαν πλέον να εμφανίζουν κόπωση). Στη δίμηνη απομόνωσή της σε ένα οχυρωμένο στρατόπεδο, φρουρούνταν μέρα και νύχτα από αστυνομικούς και ένοπλους, ενώ υπήρχε και έντονο παρασκήνιο. Δέχθηκε 7 γκολ στη διοργάνωση, τα περισσότερα για πρωταθλήτρια από τότε μέχρι σήμερα, αλλά πέτυχε 19, τα περισσότερα από κάθε άλλη πρωταθλήτρια ομάδα από τότε μέχρι σήμερα. Με έξι νίκες σε ισάριθμα παιχνίδια πέτυχε ρεκόρ.

Οι Βραζιλιάνοι δεν ασχολήθηκαν ιδιαίτερα με την άμυνά τους (αντίθετα προς τους Ουρουγουανούς π.χ. ή τους Ιταλούς στην πρώτη φάση, οπότε σημείωσαν μόλις ένα τέρμα, χωρίς να παραβιασθεί η εστία τους). Στην πορεία προς τον τελικό, νίκησε την Τσεχοσλοβακία 4-1 (Πέτρας 11', Ριβελίνο 24', Πελέ 59', Ζαϊρζίνιο 61', 83' οι σκόρερ), την Αγγλία (στο δυσκολότερο όπως αποδείχθηκε αγώνα στη διοργάνωση) 1-0 με γκολ του Ζαϊρζίνιο στο 59' στον αγώνα που χαρακτηρίστηκε από την «απόκρουση του αιώνα» του Γκόρντον Μπανκς σε κεφαλιά του Πελέ, ο οποίος πήγε και συνεχάρη τον Άγγλο τερματοφύλακα, και τη Ρουμανία 3-2 (Πελέ 19', Ζαϊρζίνιο 22', Ντουμιτράκε 34', Πελέ 67', Ντεμπρόβσκι 84') στην Α' φάση, το Περού 4-2 στους προημιτελικούς και την Ουρουγουάη 3-1 στον ημιτελικό. Το πρώτο γκολ του Πελέ θεωρείται από τα καλύτερα της ιστορίας του Παγκοσμίου Κυπέλλου.

### Ο τελικός

Ο τελικός της 21ης Ιουνίου 1970 στο Στάδιο Αζτέκα και ιδιαίτερα το δεύτερο ημίχρονό του, ήταν η αποθέωση, ο θρίαμβος του επιθετικού ποδοσφαίρου. Η Βραζιλία παρατάχθηκε με τους Φέλιξ, Κάρλος Αλμπέρτο, Εβεράλντο, Κλοντοάλντο, Μπρίτο, Πιάτσα, Ζαϊρζίνιο, Ζέρσον, Τοστάο, Πελέ και Ριβελίνο. Η Ιταλία αντιπαρέταξε τους Αλμπερτόζι, Ταρτσίζιο Μπούρνιτς, Τζατσίντο Φακέτι, Μπερτίνι (75' Γιουλιάνο), Ροζάτο, Τσέρα, Ντομενγκίνι, Σάντρο Ματσόλα, Μπονινσένια (84' Ριβέρα), Ντε Σίστι και Λουίτζι Ρίβα.

Ο Πελέ στους ώμους των φιλάθλων μετά τη λήξη του τελικού.
Κατά σύμπτωση οι δύο φιναλίστ είχαν πολλά κοινά σημεία. Είχαν κατακτήσει από δύο φορές το τρόπαιο (άρα όποια επικρατούσε θα το έπαιρνε για πάντα\*), αλλά είχαν αποτύχει στο Παγκόσμιο Κύπελλο του 1966, στα αγγλικά γήπεδα, όπου αποκλείστηκαν από τον πρώτο μόλις γύρο. Και για τις δύο, η διοργάνωση του Μεξικού ήταν η ευκαιρία για να πάρουν «ρεβάνς». Η Ιταλία, με όπλο το κατενάτσιο, το αμυντικό τείχος, προσπαθούσε νa αποκρούσει τις βραζιλιάνικες επιθέσεις. Ο Πελέ άνοιξε το σκορ με κεφαλιά στο 18', έπειτα από μπαλιά του Ριβελίνο, μια φάση που έμεινε γνωστή ως «η αιώνια κεφαλιά του Πελέ», καθώς ο Πελέ έμεινε στον αέρα για μεγαλύτερο χρονικό διάστημα από το αναμενόμενο. Η Ιταλία, που δεν είχε «φανεί» επιθετικά, ισοφάρισε απροσδόκητα στο 37' με τον Μπονινσένια, έπειτα από ενέργεια του Ντομενγκίνι. Στο 44' ο Πελέ σημείωσε γκολ με σουτ μέσα στην περιοχή μετά από εκτέλεση φάουλ, αλλά ο Ανατολικογερμανός διαιτητής Ρούντολφ Γκλέκνερ δεν το κατακύρωσε, γιατί σφύριξε τη λήξη του ημιχρόνου νωρίτερα. Ένα κόψιμο του Μπούρντιτς στον Τοστάο στο 57' ξεσήκωσε τους Βραζιλιάνους, που το θεώρησαν αντικανονικό και ζήτησαν πέναλτι. Ο Γκλέκνερ δεν συμφώνησε μαζί τους. Όλα έδειχναν, πάντως, πως το δεύτερο βραζιλιάνικο γκολ δεν θα αργούσε να έλθει. Ήταν ζήτημα χρόνου. Πράγματι, στο 66' συνδυάστηκαν οι Εβεράλντο, Ζέρσον, Ζαϊρζίνιο, ο τελευταίος πάσαρε στον Ζέρσον και έγινε το 2-1. Μετά, τα πράγματα πήραν το δρόμο τους. Πέρασαν μόλις πέντε λεπτά και ο Πελέ «έστρωσε» στον Ζαϊρζίνιο, που πέρασε τον Φακέτι και τον Αλμπερτόζι και εδραίωσε τη νίκη της Βραζιλίας με 3-1. Η νίκη μετατράπηκε σε θρίαμβο στο 86'. Ο αριστουργηματικός συνδυασμός των Ζέρσον, Ριβελίνο και Πελέ σκόρπισε την ιταλική άμυνα και έδωσε την ευκαιρία στον αρχηγό Κάρλος Αλμπέρτο, με σουτ - κεραυνό και 4-1, να βγάλει τους Βραζιλιάνους στους δρόμους του Ρίο ντε Τζανέιρο, του Σάο Πάολο, του Μπέλο Οριζόντε, του Πόρτο Αλέγκρε, της Κουριτίμπα και της Μπραζίλια για να χορέψουν σάμπα και να γιορτάσουν. Το τελευταίο γκολ της Βραζιλίας έμελλε να χαρακτηριστεί ως «το τέλειο γκολ», ένα γκολ που δίδαξε σε εκατομμύρια ανθρώπους σε όλο τον κόσμο ένα νέο τρόπο να εκτιμούν το ποδόσφαιρο. Πέντε πάσες σε αυτήν την προσπάθεια, η μπάλα φτάνει στο μέσο Κλοντοάλντο. Τέσσερις Ιταλοί παίκτες έρχονται να εναντίον του, ο ένας μετά τον άλλον και αυτός πάει να τους ντριμπλάρει όλους. Αφού νικήσει τον τρίτο από αυτούς, το πλήθος ξυπνά μέχρι το τέλος. Επόμενος αποδέκτης ο Ριβελίνο στα δεξιά της άμυνας της Ιταλίας και κατόπιν ο Ζαϊρζίνιο που βρέθηκε απελευθερωμένος από τον Φακέτι στην αριστερή πλευρά της άμυνας της Ιταλίας και στη συνέχεια μετακινούμενος προς τα δεξιά παρασύροντας τον Ιταλό αμυντικό και αφήνοντας έτσι κενό στη θέση αυτή. Επόμενος αποδέκτης ο Πελέ, που κράτησε ελάχιστα τη μπάλα και χωρίς να τον βλέπει (όπως μάλιστα δήλωσε ο Πελέ μετά τον αγώνα: «δεν τον είδα, αλλά τον άκουσα να έρχεται»), έδωσε την ασίστ στο επερχόμενο από πίσω δεξιό πλάγιο αμυντικό Κάρλος Αλμπέρτο, που με σουτ - κεραυνό τράνταξε τα δίχτυα του ανήμπορου να αντιδράσει Αλμπερτόζι. Η επιθετική γραμμή της Βραζιλίας στον πρώτο έγχρωμο τελικό του Παγκοσμίου Κυπέλλου έθεσε ένα σημείο αναφοράς έναντι του οποίου μετράται κάθε μία από τις δεκάδες χιλιάδες αγώνες που μεταδίδονται από τότε. Η εμφάνιση των Βραζιλιάνων στον τελικό θεωρείται ως η καλύτερη ομάδας στην ιστορία των διοργανώσεων. Παραμένει η μόνη ομάδα που κέρδισε όλους τους αγώνες της διοργάνωσης, τόσο στη φάση των προκριματικών, όσο και στην τελική φάση. Το βρεταννικό περιοδικό *World Soccer* περιέγραψε την ομάδα της Βραζιλίας ίσως με την πιο αξιόπιστη ακρίβεια: «Η βραζιλιάνικη ομάδα που κέρδισε το Παγκόσμιο Κύπελλο του 1970 με τέτοιο στυλ έχει γίνει μύθος, μια ομάδα που πρέπει να θεωρείται ο απόλυτος εκφραστής του όμορφου παιχνιδιού». Σε ψηφοφορία ειδικών του περιοδικού και της εφημερίδας The Telegraph το 2007 η ομάδα της Βραζιλίας ψηφίστηκε η καλύτερη όλων των εποχών. Στην τέταρτη συμμετοχή του, ο Πελέ ήταν ο πολυτιμότερος παίκτης της διοργάνωσης σφραγίζοντας την κορυφαία παρουσία του σε Παγκόσμια Κύπελλα κατακτώντας το τρίτο, ο μόνος που παραμένει με αυτό το επίτευγμα.

(\*): Ο λόγος ήταν ότι ο Ζυλ Ριμέ, που δημιούργησε το Παγκόσμιο Κύπελλο Ποδοσφαίρου, μεταξύ των κανόνων των Παγκοσμίων Κυπέλλων που είχε θεσμοθετήσει ο ίδιος το 1930 (το έτος της πρώτης διοργάνωσης), είχε τότε προσωπικά θεσπίσει και ότι όποια ομάδα έφτανε πρώτη τις τρεις κατακτήσεις θα έπαιρνε το τρόπαιο για πάντα σπίτι της. Κατά συνέπεια, το 1970, έπειτα από την τρίτη της νίκη στην διοργάνωση, η Βραζιλία έλαβε το συγκεκριμένο Παγκόσμιο Κύπελλο οριστικά (οι πρώτες της δύο νίκες ήταν το 1958 και το 1962). Τον Ιανουάριο του 1984 όμως, ο κανονισμός αυτός καταργήθηκε και η FIFA θέσπισε ότι το σημερινό τρόπαιο δεν θα ξαναδοθεί ποτέ οριστικά σε καμία ομάδα, όσες φορές και αν το κατακτήσει.
Αναμνηστική πλάκα με τα ονόματα των Βραζιλιάνων παικτών στο στάδιο Πακαέμπου.
### Οι άλλες ομάδες

Στον χαρακτηρισμό της διοργάνωσης του Μεξικού ως της θεαματικότερης που έχει γίνει, ρόλο έπαιξαν και άλλες ομάδες και πολλοί αγώνες. Το Περού διέθετε ομάδα που άξιζε να φθάσει στους ημιτελικούς. Αλλά στάθηκε άτυχο, αφού στους προημιτελικούς «έπεσε» πάνω στη Βραζιλία. Αντιστάθηκε ως το 75', αλλά τελικά υπέκυψε χάνοντας με 2-4 (Ριβελίνο 11', Τοστάο 15', Γκαγιάρδο 28', Τοστάο 52', Κουμπίγιας 70', Ζαϊρζίνιο 75'). Τεόφιλο Κουμπίγιας, Έκτορ Τσούμπιταζ, Λεόν, Σοτίλ, Μπαϊλόν και Γκαγιάρδο συγκροτούσαν ένα εντυπωσιακό «εξάγωνο». 

Άξια για τους ημιτελικούς ήταν και η κάτοχος του τίτλου, Αγγλία. Αλλά στον προημιτελικό αγώνα, που αποτέλεσε άτυπη ρεβάνς του τελικού του Παγκοσμίου Κυπέλλου του 1966, κυριολεκτικά «αυτοκτόνησε». Ηττήθηκε 2-3 από τη Δυτική Γερμανία, στην παράταση, μολονότι προηγείτο ως το 67' με 2-0. Ο Γκερντ Μίλερ έστειλε τους Γερμανούς στους ημιτελικούς με ένα γκολ που πέρασε στην ποδοσφαιρική φωτογραφική ιστορία. Προηγουμένως οι Φραντς Μπεκενμπάουερ (68') και Ούβε Ζέελερ (82') ισοφάρισαν τα γκολ των Μάλερι (31') και Πίτερς (49').

Η Ουρουγουάη, που χάρη στη λατινοαμερικανική εκδοχή του κατενάτσιο, το «σερόχο», έφτασε στους ημιτελικούς, όπου ηττήθηκε από τη Βραζιλία με 1-3 (προηγήθηκε στο 19' με τον Λουίς Κουμπίγια, αλλά οι Βραζιλιάνοι απάντησαν με τους Κλοντοάλντο στο 44', Ζαϊρζίνιο στο 76' και Ριβελίνο στο 89'), και στον μικρό τελικό από τη χειρότερή της εκείνη την ημέρα Δυτική Γερμανία με 0-1, λόγω του γκολ του Όβερατ στο 26'. Πάντως η Ουρουγουάη δεν έπεισε ότι άξιζε να προχωρήσει τόσο πολύ. Άλλωστε στους προημιτελικούς νίκησε την Σοβιετική Ένωση 1-0 (Εσπάραγκο στο 117'), χάρη στον Ολλανδό διαιτητή Φαν Ράβενς, που αγνόησε πέναλτι σε ανατροπή του Μπίσοβετς στο 32' και κατακύρωσε το γκολ του Εσπάραγκο, αν και η σέντρα που προηγήθηκε έγινε από θέση άουτ. Καλές εμφανίσεις πραγματοποίησαν η Ρουμανία (μολονότι έμεινε εκτός προημιτελικών, αφού αποκλείστηκε, έπειτα από «μάχες» με τις Αγγλία και Βραζιλία), το Μεξικό - νίκησε 1-0 το Βέλγιο, απέσπασε ισοπαλία 0-0 από την Ε.Σ.Σ.Δ. και στους προημιτελικούς σταμάτησε μπροστά στην Ιταλία, που το κατέβαλε με 4-1 και το Ισραήλ, το οποίο αποχαιρέτησε τη διοργάνωση του Μεξικού «με το κεφάλι ψηλά». Αναδείχθηκε ισόπαλο με την Ιταλία 0-0 και τη Σουηδία 1-1, ενώ έχασε μόνο από την Ουρουγουάη με 0-2.

### «Ο αγώνας του αιώνα»

Στην ποδοσφαιρική ιστορία γράφτηκε με ανεξίτηλα γράμματα ο ημιτελικός Ιταλίας - Δυτικής Γερμανίας, γνωστός και ως «ο αγώνας του αιώνα». Η Ιταλία προηγήθηκε στο 7' με τον Μπονινσένια. Και ενώ στο δεύτερο λεπτό των καθυστερήσεων όλα έδειχναν ότι έχουν τελειώσει, οι Δυτικογερμανοί απέδειξαν ξανά πόσο μαχητικοί είναι. Είναι αυτό το μαχητικό πνεύμα, που τους χάρισε τόσους τίτλους, ενώ η ποιότητα της ομάδας τους δεν ήταν πάντα σπουδαία. Στο ημίχρονο, ο προπονητής της Ιταλίας Φερούτσιο Βαλκαρέτζι είχε διατηρήσει τον αμφιλεγόμενο συμβιβασμό επιλογής «staffetta» («σκυταλοδρομία») που εφήρμοζε σε εκείνη τη διοργάνωση να αντικαταστήσει τον Τζάνι Ριβέρα, με τον πιο εργατικό Σάντρο Ματσόλα. Ο πρώτος ήταν ο καλύτερος Ευρωπαίος παίκτης της προηγούμενης χρονιάς νικητής και εξαιρετικά προικισμένος, αλλά ο προπονητής τον θεώρησε πιο αποτελεσματικό όταν οι αντίπαλες άμυνες ήταν κουρασμένες – όπως περίμενε από τη Δυτική Γερμανία μετά από έναν προημιτελικό εναντίον της Αγγλίας. «Έκανα λάθος», παραδέχθηκε αργότερα ο προπονητής της Ιταλίας. «Στην πραγματικότητα, έμεινα έκπληκτος από την αντοχή τους». Ο αμυντικός Καρλ Χάινς Σνέλιγκερ ισοφάρισε στις καθυστερήσεις και ο αγώνας κρίθηκε στην παράταση. Πράγματι, ακόμη και με τον αρχηγό Φραντς Μπεκενμπάουερ να παίζει με το τραυματισμένο του χέρι, οι Δυτικογερμανοί πήραν γρήγορα το προβάδισμα. Στο πρώτο ημίχρονο της παράτασης ο Μίλερ έκανε το 2-1 (94'), ο Μπούρνιτς ισοφάρισε στο 98', ο Ρίβα σημείωσε το 3-2 στο 104'. Ο Μίλερ ξανακτύπησε στο 110' και ο Ριβέρα έστειλε την Ιταλία στον μεγάλο τελικό στο αμέσως επόμενο λεπτό.

Η επίσημη αφίσα της διοργάνωσης.
Στο τέλος του αγώνα, ο Ιταλός προπονητής έτρεχε ξέφρενα με χαρά γύρω στο γήπεδο, ενώ οι παίκτες ήταν πολύ εξουθενωμένοι για να κάνουν το παραμικρό. Κατά τη διάρκεια του ημιτελικού ανάμεσα σε Ιταλία και Δυτική Γερμανία, 23 κατάδικοι απέδρασαν από μεξικάνικη φυλακή, εκμεταλλευόμενοι το γεγονός ότι οι φύλακές τους είχαν απορροφηθεί από το θέαμα στην τηλεόραση. Στην Ιταλία πέντε φίλαθλοι δεν άντεξαν τη συγκίνηση και πέθαναν από καρδιακή προσβολή. Ο αγώνας εξακολουθεί να κατέχει το ρεκόρ των περισσότερων τερμάτων στην παράταση. Ψηφίστηκε ως ο καλύτερος αγώνας στην ιστορία του ποδοσφαίρου από το περιοδικό *World Soccer* στην ψηφοφορία ειδικών το 2007.

Σημειώθηκαν 95 γκολ σε 32 αγώνες (μέσος όρος 2,97 ανά αγώνα), ο υψηλότερος μέσος όρος σε διοργάνωση μετά το 1958. Πρώτος σκόρερ αναδείχθηκε ο Μίλερ με 10 γκολ, έναντι 7 του Ζαϊρζίνιο και 5 του Κουμπίγιας. Σύμφωνα με τα στατιστικά στοιχεία, κόπηκαν 1.604.065 εισιτήρια (μέσος όρος 50.127 ανά αγώνα)

Φάση Ομίλων
-----------

Όλες οι ώρες που αναγράφονται είναι οι τοπικές ώρες Μεξικού UTC -6

### 1ος Όμιλος

| Εθνική | Α | Ν | Ι | Η | ΓΥ | ΓΚ | ΓΔ | Β |
| --- | --- | --- | --- | --- | --- | --- | --- | --- |
| Σοβιετική Ένωση Σοβιετική Ένωση  | 3 | 2 | 1 | 0 | 6 | 1 | +5 | **5** |
| Μεξικό Μεξικό  | 3 | 2 | 1 | 0 | 5 | 0 | +5 | **5** |
| Βέλγιο Βέλγιο  | 3 | 1 | 0 | 2 | 4 | 5 | -1 | **2** |
| Ελ Σαλβαδόρ Ελ Σαλβαδόρ  | 3 | 0 | 0 | 3 | 0 | 9 | -9 | **0** |

|  |  |  |  |  |
| --- | --- | --- | --- | --- |
| 31/5/197012:00 | Μεξικό Μεξικό | 0 – 0 | Σοβιετική Ένωση Σοβιετική Ένωση | Στάδιο Αζτέκα, Πόλη του ΜεξικούΘεατές: 107.000Διαιτητής: Κουρτ Τσένσερ  |
|  | (Report) |  |

---

|  |  |  |  |  |
| --- | --- | --- | --- | --- |
| 3/6/197016:00 | Βέλγιο Βέλγιο | 3 – 0 | Ελ Σαλβαδόρ Ελ Σαλβαδόρ | Στάδιο Αζτέκα, Πόλη του ΜεξικούΘεατές: 92.000Διαιτητής: Αντρέι Ραντουλέσκου  |
| Βίλφριντ Βαν Μουρ  12'  54'Ραούλ Λάμπερτ  76' πεν. | (Report) |  |

---

|  |  |  |  |  |
| --- | --- | --- | --- | --- |
| 6/6/197016:00 | Σοβιετική Ένωση Σοβιετική Ένωση | 4 – 1 | Βέλγιο Βέλγιο | Στάδιο Αζτέκα, Πόλη του ΜεξικούΘεατές: 59.000Διαιτητής: Ρούντολφ Σόυρερ  |
| Ανατόλι Μπίσοβετς  14'  63'Κάχι Ασατιάνι  57'Βιτάλι Χμελνίτσκι  76' | (Report) | Ραούλ Λάμπερτ  86' |

---

|  |  |  |  |  |
| --- | --- | --- | --- | --- |
| 7/6/197012:00 | Μεξικό Μεξικό | 4 – 0 | Ελ Σαλβαδόρ Ελ Σαλβαδόρ | Στάδιο Αζτέκα, Πόλη του ΜεξικούΘεατές: 103.000Διαιτητής: Αλί Καντίλ  |
| Χαβιέρ Βαλδίβια  45'  46'Χαβιέρ Φραγόσο  58'Χουάν Ιγνάσιο Μπασαγούρεν  83' | (Report) |  |

---

|  |  |  |  |  |
| --- | --- | --- | --- | --- |
| 10/6/197016:00 | Σοβιετική Ένωση Σοβιετική Ένωση | 2 – 0 | Ελ Σαλβαδόρ Ελ Σαλβαδόρ | Στάδιο Αζτέκα, Πόλη του ΜεξικούΘεατές: 89.000Διαιτητής: Ραφαέλ Ορμασάμπαλ  |
| Ανατόλι Μπίσοβετς  51'  74' | (Report) |  |

---

|  |  |  |  |  |
| --- | --- | --- | --- | --- |
| 11/6/197016:00 | Μεξικό Μεξικό | 1 – 0 | Βέλγιο Βέλγιο | Στάδιο Αζτέκα, Πόλη του ΜεξικούΘεατές: 105.000Διαιτητής: Άνχελ Νορμπέρτο Κοερέσα  |
| Γκουστάβο Πένια  14' πεν. | (Report) |  |

### 2ος Όμιλος

| Εθνική | Α | Ν | Ι | Η | ΓΥ | ΓΚ | ΓΔ | Β |
| --- | --- | --- | --- | --- | --- | --- | --- | --- |
|  Ιταλία | 3 | 1 | 2 | 0 | 1 | 0 | +1 | **4** |
|  Ουρουγουάη  | 3 | 1 | 1 | 1 | 2 | 1 | +1 | **3** |
|  Σουηδία | 3 | 1 | 1 | 1 | 2 | 2 | 0 | **3** |
|  Ισραήλ | 3 | 0 | 2 | 1 | 1 | 3 | -2 | **2** |

|  |  |  |  |  |
| --- | --- | --- | --- | --- |
| 2/6/197016:00 |  Ουρουγουάη | 2 – 0 |  Ισραήλ | Στάδιο Κουαουτέμοκ, ΠουέμπλαΘεατές: 20.000Διαιτητής: Μπομπ Ντέιβιντσον  |
| Ίλντο Μανέιρο  23'Χουάν Μουχίκα  50' | (Report) |  |

---

|  |  |  |  |  |
| --- | --- | --- | --- | --- |
| 3/6/197016:00 |  Ιταλία | 1 – 0 |  Σουηδία | Στάδιο Νεμέσιο Ντίες, ΤολούκαΘεατές: 14.000Διαιτητής: Τζακ Τέιλορ  |
| Άντζελο Ντομενγκίνι  10' | (Report) |  |

---

|  |  |  |  |  |
| --- | --- | --- | --- | --- |
| 6/6/197016:00 |  Ουρουγουάη | 0 – 0 |  Ιταλία | Στάδιο Κουαουτέμοκ, ΠουέμπλαΘεατές: 30.000Διαιτητής: Ρούντι Γκλέγκνερ  |
|  | (Report) |  |

---

|  |  |  |  |  |
| --- | --- | --- | --- | --- |
| 7/6/197012:00 |  Ισραήλ | 1 – 1 |  Σουηδία | Στάδιο Νεμέσιο Ντίες, ΤολούκαΘεατές: 10.000Διαιτητής: Σεγιούμ Ταρέγκν  |
| Μορντεχάι Σπίγκλερ  56' | (Report) | Τομ Τούρεσον  53' |

---

|  |  |  |  |  |
| --- | --- | --- | --- | --- |
| 10/6/197016:00 |  Σουηδία | 1 – 0 |  Ουρουγουάη | Στάδιο Κουαουτέμοκ, ΠουέμπλαΘεατές: 18.000Διαιτητής: Χένρι Λαντάουερ  |
| Όβε Γκραν  90' | (Report) |  |

---

|  |  |  |  |  |
| --- | --- | --- | --- | --- |
| 11/6/197016:00 |  Ιταλία | 0 – 0 |  Ισραήλ | Στάδιο Νεμέσιο Ντίες, ΤολούκαΘεατές: 10.000Διαιτητής: Αντόνιο ντε Μοράις  |
|  | (Report) |  |

### 3ος Όμιλος

| Εθνική | Α | Ν | Ι | Η | ΓΥ | ΓΚ | ΓΔ | Β |
| --- | --- | --- | --- | --- | --- | --- | --- | --- |
| Βραζιλία Βραζιλία  | 3 | 3 | 0 | 0 | 8 | 3 | +5 | **6** |
| Αγγλία Αγγλία  | 3 | 2 | 0 | 1 | 2 | 1 | +1 | **4** |
|  Ρουμανία | 3 | 1 | 0 | 2 | 4 | 5 | -1 | **2** |
| Τσεχοσλοβακία Τσεχοσλοβακία  | 3 | 0 | 0 | 3 | 2 | 7 | -5 | **0** |

|  |  |  |  |  |
| --- | --- | --- | --- | --- |
| 2/6/197016:00 | Αγγλία Αγγλία | 1 – 0 |  Ρουμανία | Στάδιο Χαλίσκο, ΓουαδαλαχάραΘεατές: 50.560Διαιτητής: Βιτάλ Λορό  |
| Τζεφ Χερστ  65' | (Report) |  |

---

|  |  |  |  |  |
| --- | --- | --- | --- | --- |
| 3/6/197016:00 | Βραζιλία Βραζιλία | 4 – 1 | Τσεχοσλοβακία Τσεχοσλοβακία | Στάδιο Χαλίσκο, ΓουαδαλαχάραΘεατές: 52.897Διαιτητής: Ραμόν Μπαρέτο  |
|  Ρομπέρτο Ριβελίνο  24'Πελέ  59'Ζαϊρζίνιο  61'  81' | (Report) | Λάντισλαβ Πέτρας  11' |

---

|  |  |  |  |  |
| --- | --- | --- | --- | --- |
| 6/6/197016:00 |  Ρουμανία | 2 – 1 | Τσεχοσλοβακία Τσεχοσλοβακία | Στάδιο Χαλίσκο, ΓουαδαλαχάραΘεατές: 56.818Διαιτητής: Ντιέγο ντε Λέο  |
| Αλεχάντρου Νεάγκου  52'Φλορέα Ντουμιτράκε  75' πεν. | (Report) | Λάντισλαβ Πέτρας  5' |

---

|  |  |  |  |  |
| --- | --- | --- | --- | --- |
| 7/6/197012:00 | Βραζιλία Βραζιλία | 1 – 0 | Αγγλία Αγγλία | Στάδιο Χαλίσκο, ΓουαδαλαχάραΘεατές: 66.834Διαιτητής: Άμπραχαμ Κλάιν  |
| Ζαϊρζίνιο  59' | (Report) |  |

---

|  |  |  |  |  |
| --- | --- | --- | --- | --- |
| 10/6/197016:00 | Βραζιλία Βραζιλία | 3 – 2 |  Ρουμανία | Στάδιο Χαλίσκο, ΓουαδαλαχάραΘεατές: 50.804Διαιτητής: Φέρντιναντ Μάρσαλ  |
| Πελέ  19'  67'Ζαϊρζίνιο  22' | (Report) | Φλορέα Ντουμιτράκε  34'Έμερικ Ντεμπρόβσκι  84' |

---

|  |  |  |  |  |
| --- | --- | --- | --- | --- |
| 11/6/197016:00 | Αγγλία Αγγλία | 1 – 0 | Τσεχοσλοβακία Τσεχοσλοβακία | Στάδιο Χαλίσκο, ΓουαδαλαχάραΘεατές: 49.262Διαιτητής: Ροζέρ Μασέν  |
| Άλαν Κλαρκ  50' πεν. | (Report) |  |

### 4ος Όμιλος

| Εθνική | Α | Ν | Ι | Η | ΓΥ | ΓΚ | ΓΔ | Β |
| --- | --- | --- | --- | --- | --- | --- | --- | --- |
| Δυτική Γερμανία Δυτική Γερμανία  | 3 | 3 | 0 | 0 | 10 | 4 | +6 | **6** |
|  Περού  | 3 | 2 | 0 | 1 | 7 | 5 | +2 | **4** |
| Βουλγαρία Βουλγαρία  | 3 | 0 | 1 | 2 | 5 | 9 | -4 | **1** |
|  Μαρόκο  | 3 | 0 | 1 | 2 | 2 | 6 | -4 | **1** |

|  |  |  |  |  |
| --- | --- | --- | --- | --- |
| 2/6/197016:00 |  Περού | 3 – 2 | Βουλγαρία Βουλγαρία | Στάδιο Νου Καμπ, ΛεόνΘεατές: 13.765Διαιτητής: Αντόνιο Σμπαρντέλλα  |
| Αλμπέρτο Γκαγιάρδο  50' Έκτορ Τσουμπιτάς  55'Τεόφιλο Κουμπίγιας  73' | (Report) | Ντίνκο Ντερμέντζιεφ  13'Χρίστο Μπόνεφ  49' |

---

|  |  |  |  |  |
| --- | --- | --- | --- | --- |
| 3/6/197016:00 | Δυτική Γερμανία Δυτική Γερμανία | 2 – 1 |  Μαρόκο | Στάδιο Νου Καμπ, ΛεόνΘεατές: 12.942Διαιτητής: Λάουρενς βαν Ράβενς  |
| Ούβε Ζέελερ  56'Γκερντ Μίλερ  78' | (Report) | Μοχάμεντ Χουμάν  21' |

---

|  |  |  |  |  |
| --- | --- | --- | --- | --- |
| 6/6/197016:00 |  Περού | 3 – 0 |  Μαρόκο | Στάδιο Νου Καμπ, ΛεόνΘεατές: 13.537Διαιτητής: Τόφικ Μαχράμοφ  |
| Τεόφιλο Κουμπίγιας  65'  75'Ρομπέρτο Τσάγιε 67' | (Report) |  |

---

|  |  |  |  |  |
| --- | --- | --- | --- | --- |
| 7/6/197012:00 | Δυτική Γερμανία Δυτική Γερμανία | 5 – 2 | Βουλγαρία Βουλγαρία | Στάδιο Νου Καμπ, ΛεόνΘεατές: 12.710Διαιτητής: Ορτίθ ντε Μεντίμπιλ  |
| Ράινχαρτ Λιμπούντα  20'Γκερντ Μίλερ  27'  52' πεν.  88'Ούβε Ζέελερ  67' | (Report) | Ασπαρούχ Νικοντίμοφ  12'Τόντορ Κόλεφ  89' |

---

|  |  |  |  |  |
| --- | --- | --- | --- | --- |
| 10/6/197016:00 | Δυτική Γερμανία Δυτική Γερμανία | 3 – 1 |  Περού | Στάδιο Νου Καμπ, ΛεόνΘεατές: 17.875Διαιτητής: Αμπέλ Αγκιλάρ Ελισάλδε  |
| Γκερντ Μίλερ  19'  26'  39' | (Report) | Τεόφιλο Κουμπίγιας  44' |

---

|  |  |  |  |  |
| --- | --- | --- | --- | --- |
| 11/6/197016:00 |  Μαρόκο | 1 – 1 | Βουλγαρία Βουλγαρία | Στάδιο Νου Καμπ, ΛεόνΘεατές: 12.299Διαιτητής: Αντόνιο Ριμπέιρο Σαλντάνια  |
| Μαουχούμπ Γκαζουάνι  61' | (Report) | Ντόμπρομιρ Ζέτσεφ  40' |

Πορεία προς τον τελικό
----------------------

### Πίνακας αποτελεσμάτων

|  |  |  |  |  |  |
| --- | --- | --- | --- | --- | --- |
|  | Προημιτελικοί |  | Ημιτελικοί |  | Τελικός |
|  |   |   |   |   |   |   |   |   |   |   |
|  | 14 Ιουνίου - Πόλη του Μεξικού |   |   |  |   |   |  |
|  |
|  |  Σοβιετική Ένωση Σοβιετική Ένωση |  0 |
|  | 17 Ιουνίου - Γουαδαλαχάρα |
|  |  **Ουρουγουάη**  (παρ.) |  1 |   |
|  |   Ουρουγουάη |  1 |
|  | 14 Ιουνίου - Γουαδαλαχάρα |
|  |   |  **Βραζιλία Βραζιλία**  |  3 |   |
|  |  **Βραζιλία Βραζιλία**  |  4 |
|  |  | 21 Ιουνίου - Πόλη του Μεξικού |
|  |   Περού |  2 |   |
|  |  **Βραζιλία Βραζιλία**  |  4 |
|  | 14 Ιουνίου - Τολούκα |
|  |   |   Ιταλία |  1 |
|  |   **Ιταλία** |  4 |
|  | 17 Ιουνίου - Πόλη του Μεξικού |  |
|  |  Μεξικό Μεξικό |  1 |   |
|  |   **Ιταλία** (παρ.) |  4 | Μικρός τελικός |
|  | 14 Ιουνίου - Λεόν |
|  |   |  Δυτική Γερμανία Δυτική Γερμανία |  3 |   |  |
|  |  **Δυτική Γερμανία Δυτική Γερμανία**  |  3 |   Ουρουγουάη |  0 |
|  |  |
|  |  Αγγλία Αγγλία (παρ.) |  2 |   |  **Δυτική Γερμανία Δυτική Γερμανία**  |  1 |
|  |  |
|  |  | 20 Ιουνίου - Πόλη του Μεξικού |
|  |  |

### Προημιτελικοί

|  |  |  |  |  |
| --- | --- | --- | --- | --- |
| 14/6/197012:00 | Δυτική Γερμανία Δυτική Γερμανία | 3 – 2  (Παράταση) | Αγγλία Αγγλία | Στάδιο Νου Καμπ, ΛεόνΘεατές: 23.357Διαιτητής: Άνχελ Νορμπέρτο Κοερέσα  |
| Φραντς Μπεκενμπάουερ  68'Ούβε Ζέελερ  76'Γκερντ Μίλερ  108' | (Report) | Άλαν Μάλερι  31'Μάρτιν Πίτερς  49' |

---

|  |  |  |  |  |
| --- | --- | --- | --- | --- |
| 14/6/197012:00 | Βραζιλία Βραζιλία | 4 – 2 |  Περού | Στάδιο Χαλίσκο, ΓουαδαλαχάραΘεατές: 54.270Διαιτητής: Βιτάλ Λορό  |
| Ρομπέρτο Ριβελίνο  11'Τοστάο  15'  52'Ζαϊρζίνιο  75' | (Report) | Αλμπέρτο Γκαγιάρδο  28'Τεόφιλο Κουμπίγιας  70' |

---

|  |  |  |  |  |
| --- | --- | --- | --- | --- |
| 14/6/197012:00 |  Ιταλία | 4 – 1 | Μεξικό Μεξικό | Στάδιο Νεμέσιο Ντίες, ΤολούκαΘεατές: 26.851Διαιτητής: Ρούντι Γκλέγκνερ  |
| Γκουστάβο Πένα  25' αυτ.Λουίτζι Ρίβα  63'  76'Τζάνι Ριβέρα  70' | (Report) | Χοσέ Λουίς Γκονσάλες  13' |

---

|  |  |  |  |  |
| --- | --- | --- | --- | --- |
| 14/6/197012:00 |  Ουρουγουάη | 1 – 0  (Παράταση) | Σοβιετική Ένωση Σοβιετική Ένωση | Στάδιο Αζτέκα, Πόλη του ΜεξικούΘεατές: 24.550Διαιτητής: Λάουρενς βαν Ράβενς  |
| Βίκτορ Εσπάραγο  116' | (Report) |  |

### Ημιτελικοί

|  |  |  |  |  |
| --- | --- | --- | --- | --- |
| 17/6/197016:00 | Βραζιλία Βραζιλία | 3 – 1 |  Ουρουγουάη | Στάδιο Χαλίσκο, ΓουαδαλαχάραΘεατές: 51.261Διαιτητής: Ορτίθ ντε Μεντίμπιλ  |
| Κλοντοάλντο  44'Ζαϊρζίνιο  76'Ρομπέρτο Ριβελίνο  89' | (Report) | Λουίς Κουμπίγια  19' |

---

|  |  |  |  |  |
| --- | --- | --- | --- | --- |
| 17/6/197016:00 |  Ιταλία | 4 – 3  (Παράταση) | Δυτική Γερμανία Δυτική Γερμανία | Στάδιο Αζτέκα, Πόλη του ΜεξικούΘεατές: 102.444Διαιτητής: Αρτούρο Γιαμασάκι  |
| Ρομπέρτο Μπονινσένια  8'Ταρτσίσιο Μπούρνιτς  98'Λουίτζι Ρίβα  104'Τζάνι Ριβέρα  111' | (Report) | Καρλ Χάιντς Σνέλινγκερ  90'Γκερντ Μίλερ  94'  110' |

### Μικρός τελικός

|  |  |  |  |  |
| --- | --- | --- | --- | --- |
| 20/6/197016:00 | Δυτική Γερμανία Δυτική Γερμανία | 1 – 0 |  Ουρουγουάη | Στάδιο Αζτέκα, Πόλη του ΜεξικούΘεατές: 104.403Διαιτητής: Αντόνιο Σμπαρντέλλα  |
| Βόλφγκανγκ Όβερατ  26' | (Report) |  |

Τελικός Παγκοσμίου Κυπέλλου 1970
--------------------------------

|  |  |  |  |  |
| --- | --- | --- | --- | --- |
| 21/6/197012:00 | Βραζιλία Βραζιλία | 4 – 1 |  Ιταλία | Στάδιο Αζτέκα, Πόλη του ΜεξικούΘεατές: 107.412Διαιτητής: Ρούντι Γκλέγκνερ  |
| Πελέ  18'Ζέρσον  66'Ζαϊρζίνιο  71'Κάρλος Αλμπέρτο Τόρες  86' | (Report) | Ρομπέρτο Μπονινσένια  37' |

|  |  |
| --- | --- |
| 




**Βραζιλία**
 | 




**Ιταλία**
 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| **Βραζιλία:** |
|  |  |
| GK | **1** | Φέλιξ Μιέλι Βενεράντο |
| DF | **2** | Έρκουλες Μπρίτο Ρουάς |
| DF | **3** | Γουίλσον ντα Σίλβα Πιάτσα |
| DF | **4** | Κάρλος Αλμπέρτο Τόρες (Αρχηγός) |
| DF | **16** | Εβεράλντο |
| MF | **5** | Κλοντοάλντο |
| MF | **8** | Ζέρσον |
| FW | **7** | Ζαϊρζίνιο |
| FW | **9** | Τοστάο |
| MF | **10** | Πελέ |
| MF | **11** | Ρομπέρτο Ριβελίνο |
| **Προπονητής:** |
|  Μάριο Ζαγκάλο |

 | 

|  |
| --- |
| **Ιταλία:** |
|  |  |
| GK | **1** | Ενρίκο Αλμπερτόσι |
| DF | **2** | Ταρτσίζιο Μπούρνιτς |
| DF | **3** | Τζιατσίντο Φακέτι (Αρχηγός) |
| DF | **5** | Πιερλουίτζι Τσέρα |
| DF | **8** | Ρομπέρτο Ροσάτο |
| MF | **10** | Μάριο Μπερτίνι |  |  75' |
| MF | **16** | Τζιανκάρλο ντε Σίστι |
| FW | **11** | Λουίτζι Ρίβα |
| FW | **13** | Άντζελο Ντομενγκίνι |
| MF | **15** | Σάντρο Ματσόλα |
| FW | **20** | Ρομπέρτο Μπονινσένια |  |  84' |
| **Αλλαγές:** |
| MF | **14** | Τζάνι Ριβέρα |  |  84' |
| MF | **18** | Αντόνιο Ιουλιάνο |  |  75' |
| **Προπονητής:** |
|  Φερούτσο Βαλκαρέτζι |

 |

|  |  |
| --- | --- |
| * **Β. Διαιτητές**
	+ Ρούντολφ Σόυρερ
	+ Άνχελ Νορμπέρτο Κοερέσα
 | **Κανόνες παιχνιδιού*** 90 λεπτά
* 30 λεπτά Παράταση αν είναι ανάγκη
* Οι ομάδες έχουν δικαίωμα για 2 αλλαγές
 |

| **Παγκόσμιος Κυπελλούχος 1970**: |
| --- |
|   **Βραζιλία**  **3ος τίτλος** |

Σκόρερ
------

10 τέρματα
* Γκερντ Μίλερ

7 τέρματα
* Ζαϊρζίνιο

5 τέρματα
* Τεόφιλο Κουμπίγιας

Καλύτερη ΧΙ
-----------

Η καλύτερη ενδεκάδα της διοργάνωσης σύμφωνα με τη FIFA ήταν η εξής:

| Τερματοφύλακας | Αμυντικοί | Μέσοι | Επιθετικοί |
| --- | --- | --- | --- |
|  Λαδισλάο Μαζουρκιέβιτς |  Κάρλος Αλμπέρτο Τόρες
 Ατίλιο Ανσέτα
 Τζιατσίντο Φακέτι
 Φραντς Μπεκενμπάουερ |  Ζέρσον
 Ριβελίνο
 Μπόμπι Τσάρλτον |  Πελέ
 Ζαϊρζίνιο
 Γκερντ Μίλερ |

Παραπομπές
----------

1. ↑  «World Cups remembered: Mexico 1970». Ανακτήθηκε στις 8 Φεβρουαρίου 2023.
2. ↑  Why Mexico 1970 was the greatest World Cup ever Αρχειοθετήθηκε 2012-10-15 στο Wayback Machine. The Mirror. Ανακτήθηκε 14 Μαΐου 2011
3. ↑  «World Cup History: 1970». ESPN. Ανακτήθηκε στις 23 Ιανουαρίου 2021.
4. ↑  «The 50-Year Legacy of the 1970 World Cup and Brazil's Historic Triumph». Ανακτήθηκε στις 8 Σεπτεμβρίου 2020.
5. ↑  «1970 FIFA World Cup Mexico: The Historic Landmark That Changed Global Soccer Forever». Ανακτήθηκε στις 28 Νοεμβρίου 2022.
6. ↑  «FIFA : 1970 FIFA World Cup - When El Salvador made Central American history». Αρχειοθετήθηκε από το πρωτότυπο στις 30 Ιουνίου 2023. Ανακτήθηκε στις 30 Ιουνίου 2023.
7. 1 2  «Παγκόσμιο Κύπελλο 1970: Ο «πόλεμος του ποδοσφαίρου» και ο «αγώνας του αιώνα»». Ανακτήθηκε στις 1 Δεκεμβρίου 2022.
8. ↑  «Ο Πόλεμος του Ποδοσφαίρου». Ανακτήθηκε στις 1 Δεκεμβρίου 2022.
9. ↑  «Mexico 1970 - the beautiful tournament». Ανακτήθηκε στις 5 Οκτωβρίου 2023.
10. ↑  «Η «ασύλληπτη» Βραζιλία του Μουντιάλ 1970». Αρχειοθετήθηκε από το πρωτότυπο στις 18 Ιουλίου 2021. Ανακτήθηκε στις 18 Ιουλίου 2021.
11. ↑  «FIFA : Mexico in thrall to Brazilians' beautiful game». Αρχειοθετήθηκε από το πρωτότυπο στις 24 Οκτωβρίου 2020. Ανακτήθηκε στις 24 Οκτωβρίου 2020.
12. ↑  «Η δημιουργία της Βραζιλίας των πέντε «δεκαριών» το '70 είχε συνωμοσία, ταπείνωση, NASA και εγκλεισμό». Ανακτήθηκε στις 27 Απριλίου 2020.
13. ↑  «Brazil's 1970 World Cup winners». Αρχειοθετήθηκε από το πρωτότυπο στις 18 Μαΐου 2021. Ανακτήθηκε στις 18 Ιουλίου 2021.
14. ↑  «FIFA : Relive Mexico 1970 with match highlights and full replays, exclusive videos & interviews». Αρχειοθετήθηκε από το πρωτότυπο στις 8 Φεβρουαρίου 2024. Ανακτήθηκε στις 8 Φεβρουαρίου 2024.
15. ↑  «Mexico 1970: Brazilians show all how beautiful game should be played». Αρχειοθετήθηκε από το πρωτότυπο στις 19 Σεπτεμβρίου 2011. Ανακτήθηκε στις 5 Μαΐου 2011.
16. 1 2  «Βραζιλία 1970: Απλά η καλύτερη». Ανακτήθηκε στις 13 Μαρτίου 2021.
17. ↑  «As 16 Maiores Seleções do Imortais!». Αρχειοθετήθηκε από το πρωτότυπο στις 27 Φεβρουαρίου 2023. Ανακτήθηκε στις 27 Φεβρουαρίου 2023.
18. 1 2  «Brazil 1970: The Pinnacle of Achievement». Ανακτήθηκε στις 2 Δεκεμβρίου 2022.
19. ↑  «Brazil tri campeão». Ανακτήθηκε στις 15 Σεπτεμβρίου 2023.
20. 1 2  «World Cup final 1970: Brazil v Italy – as it happened». Ανακτήθηκε στις 18 Ιουλίου 2021.
21. ↑  «Encyclopædia Britannica : Jules Rimet Trophy». Ανακτήθηκε στις 28 Μαρτίου 2021.
22. 1 2  «How the 1970 World Cup in Mexico changed the face of global soccer forever». Ανακτήθηκε στις 17 Οκτωβρίου 2020.
23. ↑  «FIFA : A tribute to Pele». Αρχειοθετήθηκε από το πρωτότυπο στις 28 Ιανουαρίου 2023. Ανακτήθηκε στις 28 Ιανουαρίου 2023.
24. ↑  «A 50 años de la gloria: La historia íntima del Brasil campeón en México 1970, el equipo que se formó en un cuarto de hotel». Ανακτήθηκε στις 25 Δεκεμβρίου 2020.
25. ↑  «Brazil's 1970 World Cup squad were pioneers in physical preparation». Ανακτήθηκε στις 17 Οκτωβρίου 2020.
26. ↑  «A 50 años de Brasil del 70: un equipo de estrellas con ideas de la NASA que marcó el deporte con su "fútbol-arte" en el Mundial de México». Ανακτήθηκε στις 25 Δεκεμβρίου 2020.
27. ↑  «Great Sporting Moments: Brazil 4 Italy 1, 1970 World Cup final». Αρχειοθετήθηκε από το πρωτότυπο στις 12 Νοεμβρίου 2021. Ανακτήθηκε στις 12 Νοεμβρίου 2021.
28. ↑  «Pele and 1970: How the greatest player of all time cemented his legend». Ανακτήθηκε στις 29 Δεκεμβρίου 2022.
29. ↑  «A 50 años de Brasil campeón en México 1970: ¿el mejor equipo de la historia?». Ανακτήθηκε στις 28 Ιουνίου 2020.
30. ↑  «FIFA : Brazil's heroes of 1970 relive their days of glory». Αρχειοθετήθηκε από το πρωτότυπο στις 5 Φεβρουαρίου 2019. Ανακτήθηκε στις 5 Φεβρουαρίου 2019.
31. ↑  «When sexy Brazil revived their love affair with football». Αρχειοθετήθηκε από το πρωτότυπο στις 3 Φεβρουαρίου 2023. Ανακτήθηκε στις 13 Νοεμβρίου 2020.
32. ↑  «When Pelé met Banks: 'Incredible – a move that required two geniuses'». Ανακτήθηκε στις 3 Ιανουαρίου 2023.
33. ↑  «Η μέρα που ο Μπανκς σταμάτησε τον Πελέ». Αρχειοθετήθηκε από το πρωτότυπο στις 1 Οκτωβρίου 2022. Ανακτήθηκε στις 1 Οκτωβρίου 2022.
34. ↑  «The moments that immortalized Pele: The magic of his dribbling and his best goals». Ανακτήθηκε στις 5 Ιανουαρίου 2023.
35. ↑  «FIFA : Captain's clincher earns Brazil immortality (5) - 100 great World Cup moments». Αρχειοθετήθηκε από το πρωτότυπο στις 4 Δεκεμβρίου 2022. Ανακτήθηκε στις 4 Δεκεμβρίου 2022.
36. ↑  «PELÉ AND PALS RETIRE THE CUP». Ανακτήθηκε στις 18 Ιανουαρίου 2023.
37. ↑  «FIFA : The Finals that made history». Ανακτήθηκε στις 24 Ιουλίου 2022.
38. 1 2  «Brazil, 1970, and the Captivating Mythology of the 'Beautiful Game'». Αρχειοθετήθηκε από το πρωτότυπο στις 8 Δεκεμβρίου 2022. Ανακτήθηκε στις 8 Δεκεμβρίου 2022.
39. ↑  «The perfect goal». Ανακτήθηκε στις 8 Μαΐου 2011.
40. ↑  «The 13 Greatest World Cup Goals» (στα Αγγλικά). Ανακτήθηκε στις 31 Ιανουαρίου 2021.
41. ↑  «From the Hand of God to the head of Zidane - The World Cup's most iconic moments ever». Ανακτήθηκε στις 13 Ιανουαρίου 2023.
42. ↑
43. ↑  «Fifty years ago today, Brazil taught the world to play, in colour». Ανακτήθηκε στις 26 Ιουλίου 2021.
44. ↑  «FIFA : FIFA World Cup champions: 1930-1978». Αρχειοθετήθηκε από το πρωτότυπο στις 4 Αυγούστου 2023. Ανακτήθηκε στις 4 Αυγούστου 2023.
45. ↑  «TOP 10 WORLD CUP MEMORIES OF ALL TIME , NUMBER 5 THE EXCLAMATION POINT». Ανακτήθηκε στις 7 Δεκεμβρίου 2022.
46. ↑  «World Cup 1970 Qualifying». Ανακτήθηκε στις 7 Δεκεμβρίου 2022.
47. 1 2  «Brazil's 1970 winning team voted best of all time». Ανακτήθηκε στις 11 Ιουνίου 2020.
48. 1 2  «*The New York Times* : 1970 Brazilian Soccer Team Voted Best Ever». Αρχειοθετήθηκε από το πρωτότυπο στις 28 Αυγούστου 2022. Ανακτήθηκε στις 5 Μαΐου 2011.
49. ↑  «The greatest teams of all time». Αρχειοθετήθηκε από το πρωτότυπο στις 22 Ιουνίου 2022. Ανακτήθηκε στις 22 Ιουνίου 2022.
50. ↑  «Pelé: The only Brazilian to come out of the World Cup (even) bigger than he started». Ανακτήθηκε στις 23 Φεβρουαρίου 2022.
51. ↑  «Which is the best World Cup ever? Rating contenders from 1954 to 2014». Ανακτήθηκε στις 9 Ιουλίου 2020.
52. ↑  «FIFA : Kaiser sparks German comeback (70) - 100 great World Cup moments». Αρχειοθετήθηκε από το πρωτότυπο στις 8 Δεκεμβρίου 2022. Ανακτήθηκε στις 8 Δεκεμβρίου 2022.
53. ↑  «Σαν σήμερα το 1970, η καλύτερη Βραζιλία όλων των εποχών σηκώνει το Μουντιάλ». Ανακτήθηκε στις 1 Δεκεμβρίου 2022.
54. ↑  «The Game of the Century (10) - 100 great World Cup moments». Αρχειοθετήθηκε από το πρωτότυπο στις 2 Δεκεμβρίου 2022. Ανακτήθηκε στις 2 Δεκεμβρίου 2022.
55. ↑  «FIFA : Joy and pain as Rivera settles Game of the Century». Ανακτήθηκε στις 14 Ιουλίου 2021.
56. ↑  «¡HABLA MEMORIA! Alemania-Italia: El partido del siglo». Ανακτήθηκε στις 7 Οκτωβρίου 2020.
57. ↑  «50 Best Moments in World Cup History». Αρχειοθετήθηκε από το πρωτότυπο στις 30 Νοεμβρίου 2022. Ανακτήθηκε στις 30 Νοεμβρίου 2022.
58. ↑  «FIFA : The insane Game of the Century». Αρχειοθετήθηκε από το πρωτότυπο στις 6 Νοεμβρίου 2020. Ανακτήθηκε στις 6 Νοεμβρίου 2020.
59. ↑  *Η Βραζιλία κατακτά το καλύτερο παγκόσμιο κύπελλο ποδοσφαίρου*, Ιστορικό Λεύκωμα 1970, σελ. 138-143, Καθημερινή (1998).
60. ↑  «FIFA World Cup All-Star Team». Αρχειοθετήθηκε από το πρωτότυπο στις 7 Νοεμβρίου 2021. Ανακτήθηκε στις 7 Νοεμβρίου 2021.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Παγκόσμιο Κύπελλο Ποδοσφαίρου 1970** |

* Επίσημη ιστοσελίδα FIFA 2006 (αρχειοθετημένη στο archive.org)
* Πλήρης κάλυψη αποτελεσμάτων στο Fussballdaten.de
* FIFA : Brazil's heroes of 1970 relive their days of glory
* WORLD CUP OF FIRSTS
* Welcome, Pele!
* Μουντιάλ 1970 - Μεξικό
* Το τρόπαιο του Παγκοσμίου Κυπέλλου
* Η γέννηση του Παγκοσμίου Κυπέλλου
* Ζιλ Ριμέ - Ο εμπνευστής του Παγκοσμίου Κυπέλλου
* FIFA : The World at Their Feet - 1970 FIFA World Cup™

| Μεγάλη Βρετανία 1966 | World Cup | Μεξικό 1970 |
| --- | --- | --- |
| ΠΚ 1966 | Παγκόσμιο Κύπελλο Ποδοσφαίρου | ΦΙΦΑ 1974 |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Παγκόσμιο Κύπελλο Ποδοσφαίρου |
| --- |
|  |
| Διοργανώσεις | 
* Ουρουγουάη 1930
* Ιταλία 1934
* Γαλλία 1938
* Βραζιλία 1950
* Ελβετία 1954
* Σουηδία 1958
* Χιλή 1962
* Αγγλία 1966
* Μεξικό 1970
* Δυτική Γερμανία 1974
* Αργεντινή 1978
* Ισπανία 1982
* Μεξικό 1986
* Ιταλία 1990
* Ηνωμένες Πολιτείες 1994
* Γαλλία 1998
* Νότια Κορέα & Ιαπωνία 2002
* Γερμανία 2006
* Νότια Αφρική 2010
* Βραζιλία 2014
* Ρωσία 2018
* Κατάρ 2022
* Καναδάς, Μεξικό & Ηνωμένες Πολιτείες 2026
* *2030*
* *2034*
 |
|  |
| Προκριματικά | 
* 19301
* 1934
* 1938
* 1950
* 1954
* 1958
* 1962
* 1966
* 1970
* 1974
* 1978
* 1982
* 1986
* 1990
* 1994
* 1998
* 2002
* 2006
* 2010
* 2014
* 2018
* 2022
* *2026*
 |
|  |
| Ακυρώθηκαν λόγω Β' Π.Π. | 
* 1942
* 1946
 |
|  |
| 
1 Δεν πραγματοποιήθηκαν προκριματικά και οι ομάδες συμμετείχαν μόνο με πρόσκληση. |

 |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 155417390
* LCCN: n2014206547
* GND: 2010949-0
* NKC: mzk2005304581

 |

 |

|  |  |
| --- | --- |
| 

|  |
| --- |
| * Πύλη:Αθλητισμός
* Πύλη:Ποδόσφαιρο
 |

 |